Быццам бы бессюжэтная дзея насамрэч добра ўкладаецца ў асацыятыўныя повязі. Але самымі галоўнымі з іх, пэўна, застаюцца гістарычныя — на ўсіх узроўнях. Прафесійны падыход выяўляецца не толькі ў тым, што муж і жонка Дзіваковы — дыпламаваныя тэатральныя дзеячы (ён — акцёр, яна — мастачка). Прафесійнасць — яшчэ і ў стаўленні да ўсіх складнікаў спектакля. Музыку, да прыкладу, яны замовілі прафесійнаму кампазітару Аляксандры Даньшовай, якая жыве ў Германіі і з якой яны пазнаёміліся яшчэ ў час ейнага навучання ў Акадэміі музыкі.